Publication: Magyar Közlöny
Issue: MK-1999-4 (Year: 1999, Number: 4)
Era: 1990-2004
Section: fejlesztéséről szóló 1997. évi CXIV. törvény 7. §-ának
Paragraph Index: 1565

(1) Azok az ültetvénytelepítést tervező gazdálkodók, akik (amelyek) eredményes pályázatuk alapján 1998. évben támogatási szerződést kötöttek a Magyar Államkincstárral, továbbá számlákkal igazoltan bizonyítani tudják, hogy az ültetvénytelepítési beruházásukat 1998. évben előkészítették, de a rendkívüli időjárási körülmények miatt a szaporítóanyag kihelyezését nem tudták elvégezni, pályázatuk megismétlése nélkül 1999 tavaszán a támogatási szerződés módosításának, az új telepítési időpontnak a kérelmezésével — az eredeti támogatási feltételekkel és tartalommal — megvalósíthatják az ültetvénytelepítési beruházásukat. A kérelemhez csatolni kell a beruházás előkészítéséről keletkezett számlákat (tápanyagfeltöltéshez szükséges műtrágyák és szervesanyag, szaporítóanyag megvásárlása, mélyművelés elvégzése, stb.) és a falugazdász (hegybíró) véleményét. Az így összeállított kérelmeket legkésőbb február 15-ig kell a területileg illetékes megyei földművelésügyi hivatalhoz benyújtani.

Source: https://magyarkozlony.hu/hivatalos-lapok/824324b3cb970242d950218f54070cafe1db4a9a/dokumentumok/83d10710c4568f9b8f6b14a1c1588c8e759a0d44/letoltes